Ochabnuté zubné krčky
Prosím odporučiť nejaký gél alebo vodu na citlivé zubné ďasná, ktoré sa oddeľujú od zubu. Niečo, čo môže aj tehotná.  Ďakujem
Dobrý deň,
ďakujeme za Vašu otázku.
Tehotným ženám môžu viac krvácať ďasná v dôsledku zvýšenej hladiny hormónov, ktoré spôsobujú zvýšenú priepustnosť stien drobných ciev – kapilár. Tiež môžu ďasná viac opúchať. Toto môže spôsobovať ťažkosti pri čistení, čo ústi do horšej kvality čistenia. Tým sa usádza na zuboch viac zubného povlaku, ktorý zhoršuje zápal ďasien. Téme akútneho ošetrenia zápalu ďasien  sa v minulosti venovala kolegyňa, ktorej odporúčania Vám prikladám v nasledujúcom
odkaze
. Na dlhodobé ošetrenie stomatológovia odporúčajú tehotným ženám napríklad zubnú pastu
Lacalut aktiv
. Prípravok slúži na prevenciu pred paradentózou a má výrazné sťahujúce účinky, čím znižuje riziko krvácania ďasien.
Prajem pekný zvyšok dňa.
S pozdravom
PharmDr. Veronika Kiabová